b'\n_START_ARTICLE_\nBryllupskage\n_START_PARAGRAPH_\nEn bryllupskage er en speciel variation af en lagkage, der serveres ved bryllupper. Det er en del af traditionen, at brudeparret sk\xc3\xa6rer for, og selv tager de f\xc3\xb8rste stykker af kagen._NEWLINE_En bryllupskage er ofte anrettet i flere etager eller lag over hinanden i et utal af variationer. Den meget kunstf\xc3\xa6rdige udf\xc3\xb8relse g\xc3\xb8r det til et yndet objekt for konditorer, som ofte har i snesevis af variationer at tilbyde deres kunder._NEWLINE_De mange separate etager g\xc3\xb8r det muligt at lave flere forskellige variationer inden for den samme kage, og kagen kan laves mere eller mindre "tung" alt efter om den serveres efter en middag eller den serveres som et mere selvst\xc3\xa6ndig indslag._NEWLINE_Kagen laves typisk med tre til fire bunde og to til tre forskellige lag fyld, der st\xc3\xa5r godt til hinanden. Fyldet kan variere fra traditionelt creme-baseret fyld til eksempelvis frugtmousse, evt. tilsat vin eller lik\xc3\xb8r. _NEWLINE_Udvalget af bunde varierer fra traditionelle sukkerbr\xc3\xb8dsbunde (lagkagebunde) til eksempelvis mandel- eller makron-baserede bunde._NEWLINE_Mulighederne for specielt fyldet er mangfoldige, og blandt popul\xc3\xa6re former for fyld kan n\xc3\xa6vnes frugtfromagecreme med eller uden spiritus, chokoladecreme (evt. nougat el. toblerone), vanillefromagecreme, chokolademousse el. -creme (kan v\xc3\xa6re b\xc3\xa5de let el. tung), banancreme med el. uden lik\xc3\xb8r, hvidvinscreme, kokosmousse med el. uden rom, og meget mere. Hver af disse former for fyld kan derudover kombineres med sm\xc3\xa5tsk\xc3\xa5rne stykker af andre frugter. _NEWLINE_Det vigtigste er, at de mange smagsingredienser, der kombineres og indg\xc3\xa5r i kagen, passer til hinanden._NEWLINE_Udsmykningen kan st\xc3\xa5 af en kombination af marcipan, sukkerglaceringer, fl\xc3\xb8deskum, chokolade samt farvede illustrationer af enhver form og st\xc3\xb8rrelse. Derudover kan der evt. p\xc3\xa5s\xc3\xa6ttes figurer (evt. spiselige), der relaterer sig til begivenheden.'